Et bilde som inneholder tre, utendørs, himmel, hus

Automatisk generert beskrivelse

plan for et godt psykososialt barnehagemiljø

Heer Grendehus barnehage

Innhold

[INNLEDING 2](#_Toc58319538)

[DEFINISJON 4](#_Toc58319539)

[FOREBYGGING 5](#_Toc58319540)

[FORELDRESAMARBEID 8](#_Toc58319541)

[AVDEKKING 9](#_Toc58319542)

[HVORDAN FØLGE OPP MOBBING OG KRENKELSER 10](#_Toc58319543)

[Lovverk og sentrale føringer 11](#_Toc58319544)

[Kilder 11](#_Toc58319545)

[Barnehagens rutiner for forebygging av mobbing 12](#_Toc58319546)

[Tiltak ved mobbing eller krenkende atferd 13](#_Toc58319547)

[NOTAT VEDRØRENDE KRENKENDE ATFERD/MOBBING I BARNEHAGEN 14](#_Toc58319548)

[Observasjonslogg 15](#_Toc58319549)

[TILTAKSPLAN NÅR MOBBING ELLER KRENKENDE ATFERD SKJER 16](#_Toc58319550)

[REFERAT FRA MØTE VEDRØRENDE MOBBING /KRENKENDE ATFERD I BARNEHAGEN 17](#_Toc58319551)

# 

# **INNLEDING**

Heer Grendehus barnehages plan for å sikre et godt psykososialt miljø er et verktøy for barnehagen i arbeidet med å forebygge og forhindre krenkende ord og handlinger mot barnehagebarn. Planen viser hvordan barnehagen arbeider med det psykososiale miljøet i barnehagen, hvordan de ansatte styrkes i arbeidet mot mobbing og hvilke rutiner barnehagen har i arbeidet med forebygging av mobbing.  
Barnehageloven stiller klare forventninger til barnehagens forpliktelser for å skape et godt fysisk og psykososialt læringsmiljø for barn.  
  
**§1. Formål   
Barnehagen skal i samarbeide og forståelse med hjemmet ivareta barnas behov for omsorg og lek, fremme læring og danning som grunnlag for allsidig utvikling. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.**

Rammeplanen sier Barnehagen skal fremme positive holdninger som motvirker avvisning, mobbing og vold (s. 23). Barnehagen skal være en helsefremmende og forebyggende arena og skal handle raskt og ta de grep som er nødvendige for at eventuell mobbing opphører. Styrer har det overordnede ansvaret for det psykososiale miljøet i barnehagen. Styrer og resten av personalet skal forhindre og stoppe mobbing og mobbelignende atferd når dette skjer.

Barnehagen legger vekt på at:

* det arbeides kontinuerlig, langvarig og systematisk med barnas barnehagemiljø
* barnehagen og foreldre samarbeider om det forebyggende og holdningsskapende arbeidet   
  tydelig ledelse er en forutsetning for å forebygge, avdekke og håndtere krenkende ord og handlinger
* alle ansatte i barnehagen har en handlingsplikt til å undersøke, varsle og gripe inn dersom de får kunnskap eller mistanke om at et barn blir utsatt for krenkende atferd
* barnehagens lokale tiltak og evne til kommunikasjon og samarbeid er avgjørende for at arbeidet skal lykkes

Ingen barn skal mobbe eller bli mobbet i barnehagen. Barns opplevelse av seg selv og sin egenverdi utvikler seg i samspill med omgivelsene. Mobbing er alvorlig fordi det har store personlige konsekvenser. Barn som utsettes for mobbing fratas både livsmot og verdighet. Forskning viser at både barn som mobber og barn som har opplevd mobbing har en forhøyet risiko for å utvikle psykiske vansker senere. Arbeidet med å forebygge mobbing, marginalisering og utenforskap starter derfor allerede i barnehagen. Barnehagene skal handle raskt og ta de grep som er nødvendige for at eventuell mobbing opphører. Samarbeid med foreldre står sentralt i det miljøskapende og mobbeforebyggende arbeidet i barnehagene. Aktiv medvirkning og godt samarbeid med foreldre er avgjørende dersom mobbing oppstår.

Alle barn og unge har rett til et oppvekst- og læringsmiljø uten mobbing. FNs Barnekonvensjon slår fast at barn og unge har rett til utvikling, medvirkning, ikke diskriminering, omsorg, beskyttelse og selvrealisering. Mobbing svekker disse rettighetene.

**DEFINISJON**  
Det psykososiale miljøet i barnehagen består av psykologiske og sosiale forhold, og samspillet mellom dem. Psykososial helse forbindes med opplevelser av trygghet, mestring, nærhet og livsglede. Tilhørighet og trygghet er avgjørende faktorer for små barns naturlige utvikling, og disse behovene dekkes i stabile, positive relasjoner med andre barn og voksne.   
  
Begrepet mobbeatferd blir brukt om barnehagebarns negative handlinger overfor hverandre. Barna prøver seg fram med ulike sosiale strategier. Begynnende mobbeatferd kan føre til etablerte sosiale mønstre hvor det foregår mobbing også blant små barn.   
  
Krenkelser er et samlebegrep for ord eller handlinger som oppleves negativt. Begrepet omfatter alt fra enkeltstående ytringer eller handlinger, til gjentatte episoder. Krenkelser kan være direkte ord og handlinger, men også baksnakking, utfrysing, ryktespredning eller andre handlinger som gjør at barn opplever utrygghet, ubehag eller ikke føler seg inkludert i fellesskapet. Det kan være både barn og voksne som krenker.   
  
Mobbing defineres på ulike måter, og forståelsen av begrepet er under utvikling. Forskning knyttet til barnehagebarn har gitt oss flere perspektiver på mobbing.   
I denne planen vektlegges følgende definisjon:   
  
Mobbing av barn i barnehagen er handlinger fra voksne og/eller andre barn som krenker barnets opplevelse av å høre til og være en betydningsfull person for fellesskapet. (Lund, 2015 s. 45.)  
  
Direkte mobbing kan være fysisk eller verbal: Dytting, slag, truing, erting, tilrop, latterliggjøring og lignende.   
  
Indirekte mobbing i barnehagen handler ofte om utestengelse fra fellesskapet i lek og aktiviteter: snu ryggen til, la være å svare og lignende.   
  
Barnehagene har en omsorgsplikt etter barnehageloven § 1 som innebærer at de må håndtere krenkelser og mobbing.

# **FOREBYGGING**

I Heer Grendehus barnehage har vi stort fokus på forebyggende arbeid mot mobbing og utestengning.

Mobbing blir definert ulikt, men noen av trekkene i ulike definisjoner er at

* Det dreier seg om negative fysiske eller psykiske handlinger begått av en eller flere mot en annen
* Den som blir utsatt for erting, plaging eller utestenging er lett tilgjengelig som del av et felleskap han eller hun ikke har valgt selv
* Det er ubalanse i maktforholdet slik at det er vanskelig å forsvare seg
* Handlingene må ha en viss hyppighet og foregå over tid
* Handlingene er planlagte eller ondsinnet

Barnehagene skal ha et forebyggende perspektiv på mobbing, krenkelser, trakassering og diskriminering. Med det menes at barna skal få mulighet å utvikle egen evne til å ta vare på seg selv og andre.

**HJERTEPROGRAMMET**

Hjerteprogrammet er et konkret og praktisk opplegg om sosial kompetanse, samlet i en koffert, og laget for å passe rett inn i barnehagens planer og arbeid.

Den voksne tar ansvar og leser barns atferd, er varm, tilstedeværende og tydelig. Vi anerkjenner barns sårbarhet og følelser, og deres behov for å høre til i fellesskapet. Alle barn skal være inkludert og føle seg som en verdifull bidragsyter i fellesskapet.

For barna i barnehagen vår betyr dette at:

* Alle skal minst ha en god venn
* Vi har vennskap som tema hele året
* De lærer å respektere ulikheter og andres behov
* Personalet legger til rette for trygghet og trivsel.

**TRIVSELSPATRULJEN**  
Trivselspatruljen i barnehagen skal

* gi økt og mer variert lek i inne- og utetiden
* bygge vennskap
* hindre konflikter
* gi inkluderende, vennlige og respektfulle barn
* øke barnas lekekompetanse

Trivselsprogrammet drives etter en nettverksmodell. Barnehager i geografisk nærhet er i samme nettverk. Nettverket får blant annet to årlige møter med faglig påfyll, erfaringsutveksling og innføring i spennende leker og aktiviteter.

Felles for FROGNbarnehagen er «Akka Bakka Topp Stopp – plan for godt psykososialt miljø i Frogn barnehagene». Planen er bygget opp i tre deler (tiltakspyramiden – Walker, Calvin & Ramsey 1995):

1. Forebyggende arbeid rettet mot alle barn. Grønt nivå.

2. Målrettet forebygging for noen barn. Gult nivå.

3. Tiltak rettet mot noen få barn. Rødt nivå.

Planen har som mål at alle voksne tar ansvar for trivsel, slik at barna opplever seg gode nok og føler seg inkludert i et godt utviklings- og læringsmiljø, og at færrest mulig barn havner på rødt nivå.

**TRYGGHETSSIRKELEN**

Trygghetssirkelen(Circle of Security) kan forstås både som en tilnærming, en modell og en konkret metode for å utvikle trygg tilknytning; trygge relasjoner mellom barn og omsorgspersoner. Vårt fokus i hverdagen er hvordan vi skal være gode voksne mot barna, og at vi skal fange opp de signalene som er nødvendig, slik at barna får «ladet» opp sine behov for trøst og trygghet.

**Et godt barnehagemiljø:**  
Mobbing har dårlige vekstvilkår i en barnehage der voksne stadig våger å stille kritiske og åpne spørsmål til seg selv, samtidig som de styrker alt det relasjonelle arbeidet som fremmer god lek, humor og trygghet. (Helgesen, 2014, s.127.)

Et godt barnehagemiljø er preget av:

* Trygghet, tilhørighet og trivsel.
* Inkluderende fellesskap.
* Barns medvirkning.
* Profesjonelle voksne som opparbeider gode relasjoner til og mellom barna.
* Profesjonelle voksne som er gode rollemodeller og veileder barna.
* Barn som tør å vise følelser og gir uttrykk for egne ønsker og behov.
* Barn som lærer å ta hensyn til andre og at egne ønsker ikke alltid kan oppfylles.
* Barn som kan leke og løse konflikter på en adekvat måte.

**Personalet:**

Personalet skal ivareta barna, sikre at de blir en del av et inkluderende og trygt fellesskap, og arbeide for at dagens barnehagebarn verken skal oppleve å bli krenket, eller kommer til å krenke andre i fremtiden.   
Voksenrollen i en barnehage med et godt psykososialt miljø innebærer:

* Å skape et trygt og samtidig utfordrende sted for vennskap og aktiv deltakelse i fellesskapet.
* Å arbeide med sosial kompetanse på ulike måter i barnegruppa.
* Å ikke ignorere, avvise eller favorisere barn.
* Å ha fokus på barnas positive sider og egenskaper.
* Å se barnet og prøve å forstå hva de tenker og føler, og hva som ligger bak handling eller ytring.
* Å anerkjenne barnas opplevelser i møter med andre, bidra til refleksjon og støtte barnas endrings- og utviklingsprosesser.
* Å være empatisk, deltakende og ha god relasjonskompetanse.
* Å veilede og være støttende til stede når barna deltar i samspill og utvikler sin relasjonskompetanse.
* Å si ifra, stoppe og beskytte barn mot voksne som krenker eller mobber.

Den voksne er modell for barns møte med andre. Personalets forståelse av barn og barns atferd er grunnlaget for hvordan den voksne ser, reflekterer, handler og evaluerer egen praksis. Det er personalets holdninger som ligger til grunn for de handlinger som utføres. Gode rollemodeller snakker ikke nedsettende til eller om andre, verken barn, foreldre eller kolleger.

**Å være en god rollemodell innebærer:**

* Å behandle barna med respekt og toleranse.
* Å snakke positivt med og om alle barn.
* Å synliggjøre at hver og en har verdi i seg selv, og at alle har rett til å ha egne meninger.
* Å være spesielt bevisst på hva man sier, og hvordan man snakker til hverandre når barn er i nærheten.
* Å være tydelig, varm og omsorgsfull.

Voksnes bevissthet om egen væremåte er viktig for å være positive forbilder for barna. Innsatsen for å skape et inkluderende miljø med gode samhandlingsmønstre er arbeid som krever kontinuerlig innsats av alle over tid. For å sikre at arbeidet blir systematisk og langsiktig, er det viktig å synliggjøre arbeidet i barnehagens planer. Personalet må vurdere arbeidet jevnlig gjennom refleksjon rundt egne holdninger og verdier. De må også reflektere rundt praktiseringen av barnehagens verdigrunnlag.

**Samarbeid for et godt barnehagemiljø innebærer:**

* Systematisk observasjon av og refleksjon rundt enkeltbarn og barnegrupper.
* Systematisk observasjon av og refleksjon rundt egen praksis.
* At det brukes tid i ulike møtefora til å snakke om og reflektere over voksenrollen i lys av grunnleggende verdier og ny kunnskap.
* Jevnlig refleksjon rundt faglige og etiske problemstillinger.
* Heve personalets kompetanse på nyere forskning om mobbing.

Hele personalet har et ansvar i møte med kolleger som krenker barn. De har et ansvar for å si ifra, stoppe det som skjer og beskytte barn. Styrer har det overordnede ansvar for å veilede personalet, og sørge for at det er rutiner for oppfølging slik at barna blir beskyttet. Alle ansatte har ansvar for å gripe inn og tenke mer på barnas rett til beskyttelse fra voksne som krenker, enn på kollegiale problemstillinger. For å få til dette er det viktig at barnehagen arbeider aktivt med tilbakemeldingskultur.   
  
**God tilbakemeldingskultur innebærer:**

* Gjensidig åpenhet og støtte i personalet.
* Et inkluderende arbeidsmiljø der alle verdsettes og får ytre sin mening.
* Aksept for at alle kan gjøre feil.
* Trygghet i personalet, slik at alle tør å melde fra om uheldig eller uakseptabel oppførsel.
* Jevnlig trening på å gi og få både positive og negative tilbakemeldinger.

# **FORELDRESAMARBEID**

Det er barnehagens ansvar å legge til rette for et foreldresamarbeid som bidrar til å forebygge mobbing og krenkelser. Foreldrene skal tas med i barnehagens arbeid for et godt psykososialt miljø, både gjennom informasjon og medvirkning. Barnehagen skal legge til rette for en dialog preget av åpenhet og likeverd. Foreldre skal kunne være sikre på at barnehagen tar umiddelbart kontakt med dem dersom de opplever at deres barn er involvert i en uønsket hendelse. Det skal være lav terskel for å melde fra til barnehagen dersom foreldre opplever endret atferd eller mistrivsel hos barnet sitt Foreldrene skal være trygge på at bekymringen tas på alvor.

Barnehagen og hjemmet har et felles ansvar for at mobbing ikke får utvikle seg i barnehagen.

Foreldrene er barnas viktigste rollemodeller og må være bevisste på hva de sier og hvordan de uttrykker seg når det er barn til stede. Det å bli sett, møtt, anerkjent og respektert, innebærer gjensidig forpliktelse mellom barnehage og hjem. Det er et felles ansvar å forebygge mobbing.

**Alle foreldre har ansvar for å:**

* Snakke positivt hjemme om barnehagen, de ansatte og alle barna i barnehagen.
* Hilse på alle barn og voksne i barnehagen.
* Melde fra dersom de ser eller opplever mobberelatert atferd blant barna.
* Gi tilbakemelding til barnehagen om barnets trivsel og opplevelser.
* Følge opp informasjon og bidra til et tett og godt samarbeid med barnehagen.

# **AVDEKKING**

Mobbing og begynnende mobbeatferd kan være vanskelig å oppdage. Personalet må ha felles forståelse for hva mobbing og krenkende atferd innebærer.  
”For å forstå mobbesituasjoner og møte disse på en god måte, må den voksne først anerkjenne barnets indre virkelighet og selvforståelse” (Lund, 2015, s. 21.).

Det er viktig å være observant på endringer av barns atferd. Det kan være tegn på at noe er galt. Et tett samarbeid mellom barnehage og hjem gjør det lettere å fange opp endringer i barns atferd.   
Barn er avhengige at vi tar deres subjektive opplevelse på alvor, at vi har et oppmerksomt nærvær og viser vilje til å handle til beste for alle. Barn trenger voksne som både regulerer og korrigerer, og samtidig møter alle med respekt og toleranse. Det er alltid de voksnes ansvar å forebygge og stoppe mobbing.

**Handlingsplikt:**

Alle ansatte i barnehagen har en handlingsplikt som består av:

* plikt til å gjøre undersøkelser raskt
* plikt til å varsle pedagogisk leder/styrer raskt (f.eks. ved bruk av notat angående bekymring)
* plikt til å gripe inn

**Hvordan avdekke mobbing og krenkelser:**

* Observere og kartlegge samspill barn – barn og barn – voksen i lek og hverdagssituasjoner.
* Oppfordre barn til å si ifra til personalet om uakseptabel atferd, og møte dem med anerkjennelse hvis det skjer.
* Oppfatte tidlige signaler på mobbing ved hjelp av kunnskap og bevissthet rundt negative atferdsmønstre.
* Bli godt kjent med barna og legge merke til hvordan de har det, oppdage endringer og finne mulige årsaker til disse.
* Observere og reflektere over personalets atferd i lys av felles verdier og holdninger.
* Personalet diskuterer og reflekterer over kultur/ukultur i barnegruppen.

**HVORDAN FØLGE OPP MOBBING OG KRENKELSER**  
Styrer må sikre at alle ansatte til enhver tid er bevisst sin rolle og sitt ansvar når det skjer krenkelser. Dette gjelder både hvilke holdninger som reflekteres i personalets arbeid, og hvilke handlinger som faktisk utføres. Videre må barnehagen ha et system for oppfølging som alle ansatte er kjent med og bruker. Dersom ansatte får kunnskap eller mistanke om at et barn ikke trives, blir mobbet eller utsatt for uakseptabel oppførsel, skal barnehagens system for oppfølging umiddelbart iverksettes.

* Nulltoleranse: Personalet skal gripe inn og stoppe mobbing og krenkelser.
* Det må være tydelig at det er negative handlinger man ikke aksepterer, barnet er like verdifullt.
* Rette oppmerksomheten mot hvordan den andre har det.
* Samle informasjon: Hvem er involvert, hva har skjedd? Hvordan har personalet handlet? Dokumentere.
* Informere pedagogisk leder, ev. styrer. Disse har hovedansvar for videre oppfølging.
* Samtale med barn eller voksne som er involvert og følge opp med adekvate tiltak.
* Involvere aktuelle foreldre. Barn og foreldre kan også komme med forslag til tiltak.
* Personalet informeres og er ekstra tett på barna en tid.
* Følge opp de tiltakene som er iverksatt.
* Oppfølgingssamtaler med involverte barn, foreldre og ansatte

# **Lovverk og sentrale føringer**

* FNs konvensjon om barnets rettigheter av 20. november 1989 (Barnekonvensjonen)
* Lov om barnehager § 1 og § 3
* Rammeplan for barnehagens innhold og oppgaver Kunnskapsdepartementet (2011)
* Forskrift om miljørettet helsevern i barnehager og skoler § 5, krav til dokumentasjon
* Veileder til forskrift om miljørettet helsevern i barnehager - Miljø og helse i barnehagen
* Barns trivsel – voksens ansvar. Forebyggende arbeid mot mobbing starter i barnehagen- Utdanningsdirektoratet.
* Språk i barnehagen. Mye mer en prat - Utdanningsdirektoratet.

# Kilder

Helgesen, M. B. (Red.). (2014). Mobbing i barnehagen: Et sosialt fenomen.   
 Oslo: Universitetsforlaget.

Lund, I. (2015). «De er jo bare barn»: Om barnehagebarn og mobbing.   
 Oslo: Pedlex.  
Lund, I. & Helgeland, A. (2016). Mobbing i barnehagen: Anerkjennelse som forebygging.   
 Oslo: Pedlex.   
  
Barnehagens rutiner for forebygging av mobbing

|  |  |  |  |
| --- | --- | --- | --- |
|  | Oppgave | Tidspunkt | Ansvar |
| 1 | Barnehagen gjennomgår handlingsplan og drøfter og dokumenterer barnehagens syn på:  - Hva er et godt psykososialt miljø?  - Hva er krenkende atferd?  - Hva er terskelen for å gripe inn og hva innebærer det?  - Når skal ledelsen varsles?  - Vi har hatt foreldremøte med tema utestenging og mobbing  - Vi jobber med to opplegg i forhold til vennskap og mobbing:  Hjertebarn og Trivselspatruljen(utsatt)  - Vi observerer leken både ute og inne og har samtaler med barna ved behov. - Samtaler med foreldrene ved behov. | Ved barnehagestart | Styrer |
| 2 | Opplæring og informasjon til alle nyansatte: Handlingsplan for et godt psykososialt barnehagemiljø | Ved ansettelse | Styrer |
| 3 | Barn og foreldre informeres om planen | Hver høst | Pedagogisk leder |
| 4 | Barnehagen vurderer det psykososiale miljøet og vurdere informasjon fra foreldresamtaler | Ledermøte to ganger i året | Styrer |
| 5 | Barnehagens planer og tiltak for forebyggende og holdningsskapende arbeid gjennomsyrer barnehagehverdagen | Løpende | Styrer |
| 6 | Barnehagen evaluerer sitt forebyggende og holdningsskapende arbeid hvert år. Evaluering og evt. revidering foretas i personalmøte og samarbeidsutvalg | Hver vår | Styrer |
|  |  |  |  |

# Tiltak ved mobbing eller krenkende atferd

|  |  |  |  |
| --- | --- | --- | --- |
|  | Oppgaver | Ansvar | Forslag til dokumentasjon Se vedlegg |
| 1 | Mobbing eller krenkende atferd er observert eller informert om av barn, ansatte eller foreldre | Mobbing eller krenkende atferd er observert eller informert om av barn, ansatte eller foreldre | Notat vedr. krenkende handling. Skriv avvik på PBL Mentor |
| 2 | Undersøkelser og observasjon settes i gang umiddelbart dersom det kommer fram at et barn ikke har det bra | Styrer/pedagogisk ledere | Observasjons- logg |
| 3 | Samtaler med barnet som opplever seg krenket, for å skaffe informasjon og gi støtte. Barnehagen skal sikre at barnets egen subjektive opplevelse kommer fram | Styrer/pedagogisk ledere | Referat |
| 4 | Samtaler med foreldrene til barnet som opplever seg krenket. Barnehagen har ansvar for å legge til rette for et godt samarbeid når det gjelder tiltak som kan/bør gjøres | Styrer/pedagogisk ledere | Referat |
| 5 | Samtale med barnet/barna som krenker Er det flere som krenker, snakkes det med én om gangen. Hensikten med samtalen er å gi beskjed om at slik atferd er uakseptabel og må stoppe umiddelbart. Gjøre avtaler om oppfølging | Styrer/pedagogisk ledere | Referat |
| 6 | Samtale med foreldrene til barnet som krenker. Barnehagen har ansvar for å legge til rette for et godt samarbeid når det gjelder tiltak som kan/bør gjøres | Styrer/pedagogisk ledere | Referat |
| 7 | Tiltaksplan utarbeides På bakgrunn av undersøkelsene og observasjonene lages det en tiltaksplan som presenteres foreldre. Planen utføres av samtlige ansatte | Styrer/pedagogisk ledere | Tiltaksplan |
| 8 | Oppfølging Den krenkende atferden følges inntil den opphører helt. Alle involverte barn skal følges opp | Styrer/pedagogisk ledere | Observasjonslogg/referat |
| 9 | Vurderingsmøte for personalet etter 1-2 uker Fungerer iverksatte tiltak? Eventuelt videreføring/justering av tiltak. | Styrer/pedagogisk ledere | Referat |
| 10 | Ny informasjon/samtale med foreldre om dagens ståsted i saken Nær dialog med foreldre bør skje kontinuerlig til saken er løst. | Styrer | Referat |

# NOTAT VEDRØRENDE KRENKENDE ATFERD/MOBBING I BARNEHAGEN

Et bilde som inneholder tekst

Automatisk generert beskrivelse

# Observasjonslogg

|  |  |  |  |
| --- | --- | --- | --- |
| Hva har jeg sett/hørt | Hvem gjelder det | Når | Signatur |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# TILTAKSPLAN NÅR MOBBING ELLER KRENKENDE ATFERD SKJER

|  |  |  |
| --- | --- | --- |
| Tiltak | Ansvar | Gjennomført  Dato og signatur |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Det skal skrives referat fra alle møter

# REFERAT FRA MØTE VEDRØRENDE MOBBING /KRENKENDE ATFERD I BARNEHAGEN

Skjemaet oppbevares i barnets mappe og foreldre får kopi

Møtedato: \_\_\_\_\_\_\_\_\_\_\_\_\_\_\_\_   
  
Til stede på møtet\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Hva saken gjelder | Tiltak | Ansvar |
|  |  |  |

Dato for neste oppfølgingsmøte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift ansatt Underskrift foreldre